Üldkohtu 14. detsembri 2018. aasta määrus – GM jt versus komisjon
(kohtuasi T-539/16)1
(Avalik teenistus – Ametnikud – Personalieeskirjade reform – Määrus (EL, Euratom) nr 1023/2013 – Ametikohtade liigid – Üleminekueeskirjad ametikoha liigi määramiseks – Personalieeskirjade XIII lisa artikkel 31 – Ülemineku-assistendid – Edutamine personalieeskirjade artikli 45 alusel, mis on lubatud üksnes iga ametikoha liigi jaoks ette nähtud viisil – Palgaastme AST 9 ametnike väljajätmine edutamismenetlusest – Isikut kahjustava meetme puudumine – Kinnitav akt – Samal ajal pooleli olevad kohtuasjad (lis pendens) – Ilmselge vastuvõetamatus – Kodukorra artikkel 129 – Vastuvõetamatuse vastuväide – Kodukorra artikkel 130)
Kohtumenetluse keel: prantsuse
Pooled
Hagejad: GM, GN, GO ja GP (esindajad: advokaadid T. Bontinck ja A. Guillerme)
Kostja: Euroopa Komisjon (esindajad: J. Currall ja G. Gattinara, hiljem C. Berardis-Kayser ja G. Gattinara ning lõpuks G. Berscheid ja G. Gattinara)
Ese
ELTL artikli 270 alusel esitatud nõue, millega palutakse tühistada komisjoni otsused, millega selle institutsiooni ametisse nimetav asutus liigitas hagejad „ülemineku-assistendi“ ametikohale, mille tõttu nad kaotasid alates 1. jaanuarist 2014 võimaluse saada edutatud kõrgemale palgaastmele.
Resolutsioon
Jätta hagi ilmselge vastuvõetamatuse tõttu läbi vaatamata.
Jätta Euroopa Komisjoni kohtukulud tema enda kanda ja mõista temalt välja pool GMi, GNi, GO ja GP kohtukuludest.
Jätta GMi, GNi, GO ja GP kanda pool nende endi kohtukuludest.
Jätta Euroopa Parlamendi ja Euroopa Liidu Nõukogu kohtukulud seoses nende menetlusse astumise avaldustega nende endi kanda.
____________
1 ELT C 96, 23.3.2015 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-16/15 ja anti üle Euroopa Liidu Üldkohtule 1.9.2016).